|  |  |
| --- | --- |
| SREDA, 2. 12. 2020 | |
| **SLJ** | **nagajivka, ljudska pesem: KRIŽ, KRAŽ, KRALJ MATJAŽ**  Ponovili bomo našo pesmico.  **KRIŽ-KRAŽ KRALJ MATJAŽ.  DAJ MI GROŠ, DA SI KUPIM NOŽ.**  **LUKNJO VRTAM –  POČ, POČ, POČ!**  Pa jo še pokažemo:  <https://www.youtube.com/watch?v=1UwBjtnFnIg&feature=youtu.be>  Sedaj jo najbrž že znate. A ne? Ponovi jo še nekajkrat, nato pa naj ti starši napišejo naslov pesmi v zvezek za slovenščino, ti pa nariši kaj se dogaja v pesmici. |
| **MAT** | **Orientacija: zgoraj, spodaj, levo, desno**  Danes bomo nadaljevali z vajami orientacije. Najprej potrebuješ prazno mizo. Imaš? Pokaži kje je zgoraj na mizi, spodaj, levo in desno. Ti je uspelo? Bravo!  Zdaj pa začnimo…  Zgoraj na mizi postavi kocko.  Spodaj na mizi postavi radirko.  Desno na mizi postavi svinčnik.  Levo na mizi postavi zvezek.  Sedaj pa povej…kje je kocka? (zgoraj) Kje je radirka? (spodaj) Kje je svinčnik? (desno) Kje je zvezek? (Levo)  Starši…dajajte navodila še za druge predmete. Otroci naj jih razvrščajo na mizo, nato pa še povejo, kje se nahaja posamezni predmet. |
| **SPO**  **+**  **SUČ** | **Lastnosti predmetov, Lastnosti snovi**  Včeraj ste se naučili po katerih lastnostih ločimo predmete in iz česa so predmeti lahko narejeni. Danes boste preizkusili svoje znanje.  Potrebujete eno vrečko, skozi katero se ne vidi kaj je notri. Starši naj vam dajo notri vsaj 10 predmetov-vi ne smete gledati kaj dajejo v vrečko. Nato z roko sezite noter in si izberite 1 predmet-ne smete ga takoj povleči ven! Dobro ga potipajte in opišite svojim staršem (npr. tipam nekaj trdega, okroglega, gladkega, mrzlega, narejenega iz lesa…mislim, da je lesena žogica-šele nato povlečete predmet ven in pogledate, če ste pravilno ugotovili.  Tako ponavljajte, dokler vam ne zmanjka predmetov.  Želim vam veliko zabave in dobrega ugibanja 😊  Nato lahko zamenjate vloge in ugibajo tvoji starši, ti pa jim daj notri različne predmete. |

**Bravo! Uspešno si opravil-a vse naloge…sedaj pa hitro ven na sneg…**

**učiteljica Jasmina 😊**